— 41 — 
aier al régné del chiel et nient soulement aler al régné ciel 
ciel [151 v.] mais encor deseruir la ioie de paradys, se nos Foi. i:>i v. 
uolons les commans acomplir. Molt plus amplement, ce dist 
li apostl[es], nos at il la uoie mostree al régné del ciel qu’il ne 
fist as fiz Isrel par la doctrine de Moysen. Car tote la uiez lois 
ne fu s’ensi non c’ombres de uerite. Mais Jhesu Criz li buens 
pontifex nos aouurit la droite uoie de nostre saluement par la 
doctrine des s. ewangiles que, se nos le uolons faire tôt ausi 
que nos le trouons lizant (que) nos ne poons fallir a la ioie que 
Deus at promise a ses amis. Tant par est gloriose chose des 
s. ewangiles : qui acomplist les commans de la s. ewangil 
(qu)’il ne puet mie fallir a la ioie de paradys, car tos nos salue- 
inens i gist ens. Mais qui la s. ewangil ne seit, comment en 
acomplirat les commans? Ne die nus : ie ne sai que ces ewangil 
dient, car iel feroie uolentirs; car uraiement tuit les doient 
demander et enquerre. Car astalet sunt (car astalet sunt) qui 
anuncier les uos doient : ce sont uostre prestre qui par dete 
les uos doient anuncier, et uos le deuez par dete escoter. Car 
Deus dist a ses apostles cant il se departist d’eaz : Euntes (sic) in 
mundiim uniuersum predicare evangelium omni créature. Aies, 
dist Damredeus, par uniuerse munde et si prechies l’ewa[n]gile 
a tote créature, ce est a totes les maniérés de gens. Et ce qu'il 
commandât dont az apostles, ce nos commande! il encor a faire, 
car nos uos devions anunchier les paroles de la s. ewangil, 
mais pourement en esploitons : car s’ilh est qui l’anonce[nt], om 
trueue pou qui le uuelhe[nt] escoter; s’il est qui l’escoltefnt] 
petit est de ceus que 1 acomplisent. Il est petit des escoltors, 
si com je dis ores, car cil qui la parole Deu ne uuelent escolter 
il ne sunt nue de Deu, si que dist meismes Jhesu Criz en 
l’ewangile que nos raconte hui mes s[ire] s. Iohans : Qui ex 
deo est uerba dei audit, propterea uos non auditis quia ex deo 
non estis. Ce dist nostre salueres Jhesu Criz : Qui est de Deu 
il ot uolentiers les paroles de Deu, mais por ce, dist il az jujers, 
que uos n’estes mie de Deu, por ce n’en uoles oïr parler. Ci at 
une paweroze parole. Solonc ceste parole pense chascuns en 
son corage meismes s’il ot de Deu parler et s’il est de Deu. Et 
